#بلوچی_بنرھبند
ھمک گال ءِ گستا نویسی پرچا المی اِنت ؟ ۔ گْونڈیں درورے ۔
اے جھل ءِ دروراں بہ چار ؛
جنانی
جننی
اے برز ءَ چی نوشتگ ؟
نی جھل ءَ من ایشاں گیشین آں بہ چار اِش ۔
جن آن ئِے
جن اِن ئِے
منی ھیال ءَ دگہ منانکے نہ منتگ ھرکس دیست کنت کہ جھل ءِ گال پجارگ ھم بیگ ءَ اَنت ءُ وانگ اِش وَش اِنت ۔ برز ءَ گْوش ئے یک یک گالے اَنت ۔ جھل ءَ ما دو سرجمیں گالرد گندگ ءَ اِیں کہ وتی دْرشان ءَ کنگ ءَ اَنت ۔
اے رَنگیں گالرد ساچی من ڈسگالی ءِ نام داتگ ۔ آن ، اِن ، ئِے ۔۔۔ اے پنامگالانی تھر اَنت کہ من پہ وتی آسانی ءَ ڈسگال نام داتگ اَنت پرچا کہ اے وتی بُنکی پنامگالانی جھگیر اَنت ءُ گالردانی تہ ءَ ھمایانی ڈس ءَ دئے اَنت ۔
برز ءِ گالانی بزانت ءَ ھم بہ گْوش آں انگت منی گپ گیش اِیت :
جن آن ئِے ۔۔۔بزاں من آئی ءَ جن آں
جن اِن ئِے ۔۔۔ ما آئی ءَ جَن اِیں ۔
ئِے بزاں آئی
آن بزاں من
اِن بزاں ما